ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ФИНАНСИТЕ

Г-Н ПЕТЪР ЧОБАНОВ

**В Ъ П Р О С**

от д-р Даниела Дариткова-Проданова

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Преизпълнение на приходите от здравни вноски за 2013г.

**УВАЖАЕМИ ГОСПОДИН ЧОБАНОВ,**

От публикации в медиите стана известно, че НАП е събрала 64 млн. лева над предвиденото в ЗБНЗОК за 2013г. Тази новина е определено позитивна на фона на повишения разход на средства за болнична помощ и лекарствена терапия и нерегулярно заплащане на последните от НЗОК. Лечебните заведения за болнична помощ не получиха в пълен обем средствата за извършената дейност през октомври и ноември. Наложи се актуализация на бюджета на Касата за 2013г. с 27 млн. лева. Остатъкът от плащанията на болниците се осигури чрез авансово освобождаване на 5% от оперативния резерв на Касата още в първия месец на новата бюджетна година.

Резонният въпрос е как кореспондират тези авангардни законодателни и финансови еквилибристики с налични 64 млн. допълнителни средства от здравни вноски?

Каква е съдбата на над събраните средства от здравни вноски?

Остават ли те по сметките на НЗОК или отиват в общия бюджет?

Ако остават по сметките на Касата по какъв нормативен механизъм ще се регламентира тяхното използване за текущи плащания в бюджет 2014 на НЗОК?

На основание чл. 90, ал. 1 от Правилника за организацията и дейността на Народното събрание, моля отговорът да бъде в **писмен** вид.

 Народен представител:

София

27.01.2014 г.